hu hu hu hu hu fr hu pt hu hu hu hu is hu hu hu hu hu fr hu pt hu hu hu hu is hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu sv hu hu hu ca hu is hu hu hu hu hu hu hu hu hu hu hu hu hu is hu hu
Kuckó Családi Bölcsőde és Fejlesztőház
ÉN IS SOKAN LESZEK A TÖBBIEKKEL FRUZSI Nem pihenek, se aludok! Martin ÉN MÁR OLYAN NAGY VAGYOK, HOGY FÖLDIG ÉR A LÁBAM! DÓRI
a gyermekekért és a szülőkért dolgozunk!
Gondoskodó és biztonságos környezetet teremtünk, és példamutatással neveljük gyermekét. Felkészülten támogatjuk családjának mindennapjait. Szabadságot biztosítunk Önnek, szeretetet adunk gyermekének.
Mitől más ez a családi bölcsőde?
Fontosnak tartjuk az olyan nyugodt, biztonságot adó és családias légkör megteremtését, amely a szülői nevelést kiegészítve stabilitást és egészséges fejlődést biztosít a gyermekek számára.
A kicsik a megbecsülés és elfogadás jegyében, szeretetteljes foglalkozások keretében ismerkednek az emberi értékekkel és viszonyokkal, társas kapcsolatokkal.
Tiszteletben tartjuk a családi nevelés kulturális és emberi értékeit. Tapasztalt gondozók segítik munkánkat.
Segítséget nyújtunk a szobatisztaságra nevelésben, elősegítjük a gyermek szocializálódását, társas kapcsolatai kiépítését.
Pedagógiai munkánkban kiemelt szerepe van a gyermeki játéknak és a kreativitásnak.
Nyugodt és stabil hátteret biztosítunk a kicsik személyiségfejlődéséhez, hogy életük későbbi szakaszaiban majd könnyebben be tudjanak illeszkedni az óvodai, illetve iskolai életbe.
Kollégáinkat az újdonságok iránti fogékonyság és az önképzéseknek köszönhető alapos szakmai felkészültség jellemzi.
Fejlesztő és nevelő munkánk során, figyelembe vesszük a gyermekek életkori sajátosságait és egyéni képességeit.
Gyermekközpontú foglalkozásainkat érdeklődésüknek és eltérő fejlődési ütemüknek megfelelően alakítjuk ki.
Bármilyen okból is forduljon hozzánk, feladatunknak tekintjük, hogy könnyebbé tegyük az Ön mindennapjait.
Akár a munkába-állás okán, akár azért, mert – lássuk be – néha egy anyának/apának is szüksége van némi személyes térre, hozzánk bizalommal fordulhat.
Rugalmas megoldásaink, folyamatos, vagy éppen időszakos gyermekfelügyeletünk mindezt biztosítja az Ön számára.
Kisgyermekgondozó, dajka, családi napközi működtető, házi gyermekfelügyelő képesítéssel és pedagógiai szakvizsgával rendelkezik
4 gyermek édesanyja. 15 éves óvodai múlttal rendelkezik, 2015 óta tagja a bölcsődei csapatnak. Csupa szív, szeretet és mosoly.
Kisgyermekgondozó, családi napközi működtető, házi gyermekfelügyelő, népi játszóházvezető, drámapedagógiai fejlesztő
3 gyermek édesanyja. Bölcsődevezető, 2013 óta. Rugalmas fizetési és ellátási rendszert működtet mind a szülők, mind a gyermekek megelégedésére.  Szigorú de kedves.
Kisgyermekgondozó, fejlesztőpedagógiai asszisztens, családi napközi működtető, néptánc foglalkozásvezető
2 gyermek édesanyja, 2013 óta, a kezdetektől velünk dolgozik. Kedves, lelkiismeretes, gondoskodó.
Családi napközi működtető, házi gyermekfelügyelő
2 gyermek édesanyja. 2016 tavaszán csatlakozott hozzánk. Ha kell kedves és engedékeny, bohóckodós, de a rend a lelke mindennek elv bősz védelmezője.
A művészetet mint eszközt használva segíti a gyerekek személyiségfejlődését. Drámapedagógia elemekkel játékosan érzékenyít, ami fejleszti az empátiát és a kommunikációs készséget.
Figyelembe vesszük a szülő és gyermek igényét. Ennek megfelelő rugalmas igénybevételi és fizetési konstrukciót nyújtunk mind a beszoktatás, mind a folyamatos gondozás alatt.
Nagyméretű, világos, napos csoportszobák, 250 m2 udvar fedett terasszal, megfelelő számú és képesítésű gondozó, életkornak megfelelő játék- és eszközállomány áll rendelkezésre. Külön helyiségben tudjuk biztosítani a még napközben kétszer alvó gyermekek nyugodt pihenését.
Valóban a gyermek igényeit figyelembe véve. A gyermek akkor tudja megszokni a bölcsődét, ha a szülő maga sem bizonytalankodik. Tudja, hogy jó bölcsődét választott, kedves és szerető gondozókkal, akikben, és amiben maximálisan megbízhat. A cél nem a minél gyorsabb, hanem a biztos beszokás. Egyik napra építjük a másik napot, hogy mind a gyermek, mind az anya fel tudja dolgozni a megváltozott körülményeket, és biztonságban érezze magát és gyermekét.
A reggeli és az uzsonna alapanyagait a kerületi E-mentes pékség szállítja házhoz minden hajnalban. Ebből készítjük el a gyermekek életkorának és igényének megfelelő, tápláló reggelit és uzsonnát. Tízóraira változatos gyümölcsöket és kölesgolyót kapnak a gyermekek. Az ebédet a kerület egyetlen valóban házias, ízletes és gyermekétkeztetési engedéllyel rendelkező konyhájáról hozzuk.
Nagyon fontos, hogy a gyermekek elegendő mennyiségű és megfelelő minőségű folyadékhoz jussanak. A víz biztosítja a vérkeringést, a vérnyomást, a szükséges tápanyagok oldását, felszívódását, hőszabályozó szerepe van. A nap folyamán a gyermekek hormonoktól és nehézfémektől mentes tisztított vizet, ill. ebből a vízből készült teát isznak.
Téli időszakban is - ha az időjárás engedi - minden nap kimegyünk az udvarra levegőzni, játszani. Tavasztól őszig minél több időt töltünk a jól felszerelt udvaron. Több hinta, csúszda, mászóka, homokozó, motorok és biciklik, és a műfűvel borított hatalmas tér áll a gyermekek rendelkezésére. A 30 m2-es fedett teraszon már tavasztól biztosított a kinti étkezés lehetősége. Nyári időszakban a reggeli érkezéstől a távozásig az udvaron tartózkodunk, egyedül az ebéd utáni alvás idejét szoktuk a ház hűvösében tölteni. A gyermekek napközbeni hűtésében és szórakoztatásában a párakapu is segít.
Vidám, kreatív foglalkozásaink alatt intenzíven és fókuszáltan készítjük fel a babákat és a gyermekeket arra, hogy nyugodt szívvel mehessenek később óvodába, majd iskolába. Felhasználjuk a mai modern technikákat, valamint a hagyományok, hagyomány rendszerek több száz éve kialakult kulturális elemeit és technikáit is a gyermekek boldog mindennapjainak kialakításában. Foglalkozásainkon játékos formában, a célnak megfelelő eszközök segítségével fejlesztjük a gyermekek készségeit.
© 2017-2020 Kuckó Családi Bölcsőde és Fejlesztőház | Minden jog fenntartva